CELEX: 62017TN0615
Language: mt
Date: 2017-09-08 00:00:00
Title: Kawża T-615/17: Rikors ippreżentat fit-8 ta’ Settembru 2017 – Ardigo u UO vs Il-Kummissjoni

13.11.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 382/50
            
         Rikors ippreżentat fit-8 ta’ Settembru 2017 – Ardigo u UO vs Il-Kummissjoni
   (Kawża T-615/17)
   (2017/C 382/62)
   Lingwa tal-kawża: il-Franċiż
   
      Partijiet
   
   
      Rikorrenti: Nicola Ardigo (Lissone, l-Italja) u UO (rappreżentanti: S. Orlandi u T. Martin, avukati)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tiddikkjara u tiddeċiedi,
               
                           —
                        
                        
                           id-deċiżjonijiet li jikkonfermaw it-trasferiment tad-drittijiet għal pensjoni tar-rikorrenti fl-[iskema tal-pensjonijiet tal-Unjoni Ewropea (iktar 'il quddiem “SPUE”) huma annullati;
                        
                     
                           —
                        
                        
                           il-Kummissjoni Ewropea hija kkundannata għall-ispejjeż.
                        
                     
         
      Motivi u argumenti prinċipali
   
   Insostenn tar-rikors tagħhom, ir-rikorrenti jinvokaw żewġ motivi.
   
               1.
            
            
               L-ewwel motiv ibbażat fuq ksur mill-Awtorità tal-Ħatra tal-Artikolu 7(1) tad-dispożizzjonijiet ġenerali ta’ implementazzjoni (iktar 'il quddiem id-“DĠI”) tat-3 ta’ Marzu 2011 fil-kalkolu minn din tal-aħħar tat-tnaqqis tal-ammont li jirrappreżenta ż-żieda f’dan il-kapital bejn id-data tat-talba għal trasferiment u dik tat-trasferiment effettiv.
            
         
               2.
            
            
               It-tieni motiv ibbażat fuq ksur tal-formalità essenzjali, jiġifieri l-ksur mill-Awtorità tal-Ħatra tal-obbligi ta’ motivazzjoni tagħha u li tiffissa, permezz ta’ DĠI, il-formula matematika skont liema hija kkalkolat il-koeffiċjenti neċessarji għall-konverżjoni tal-kapital ittrasfrit fi snin ta’ servizz.